CELEX: 62017CN0093
Language: lt
Date: 2017-02-22 00:00:00
Title: Byla C-93/17: 2017 m. vasario 22 d. pareikštas ieškinys byloje Europos Komisija/Graikijos Respublika

24.4.2017   
            
            
               LT
            
            
               Europos Sąjungos oficialusis leidinys
            
            
               C 129/10
            
         2017 m. vasario 22 d. pareikštas ieškinys byloje Europos Komisija/Graikijos Respublika
   
   (Byla C-93/17)
   (2017/C 129/12)
   Proceso kalba: graikų
   
      Šalys
   
   
      Ieškovė: Europos Komisija, atstovaujama A. Bouchagiar ir B. Stromsky
   
      Atsakovė: Graikijos Respublika
   
      Ieškovės reikalavimai
   
   
               —
            
            
               Pripažinti, kad nepriėmusi 2012 m. birželio 28 d. Teisingumo Teismo sprendimo Komisija/Graikija, C-485/10, EU:C:2012:395, įgyvendinimo priemonių Graikijos Respublika neįvykdė įsipareigojimų pagal šį sprendimą ir SESV 260 straipsnio 1 dalį;
            
         
               —
            
            
               Nurodyti Graikijos Respublikai sumokėti Komisijai į sąskaitą „Nuosavi Europos Sąjungos ištekliai“34 974 eurų per dieną baudą dėl vėlavimo įvykdyti 2012 m. birželio 28 d. Teisingumo Teismo sprendimą Komisija/Graikija, C-485/10, už laikotarpį nuo sprendimo paskelbimo dienos iki 2012 m. birželio 28 d. Sprendimo įvykdymo dienos;
            
         
               —
            
            
               Nurodyti Graikijos Respublikai sumokėti Komisijai į sąskaitą „Nuosavi Europos Sąjungos ištekliai“ vienkartinę sumą, apskaičiuotą dauginant vienos dienos 3 828 eurų sumą iš dienų, praėjusių nuo 2012 m. birželio 28 d. Sprendimo paskelbimo dienos iki pažeidimo nutraukimo, o jo nenutraukus – iki sprendimo šioje byloje paskelbimo, dienos, skaičiaus;
            
         
               —
            
            
               Priteisti iš Graikijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   2008 m. liepos 2 d. Europos Komisija priėmė sprendimą 2009/610/EB dėl priemonės C 16/04 (ex NN 29/04, CP 71/02 ir CP 133/05), kurią Graikija taikė Hellenic Shipyards. Šiame sprendime Komisija nusprendė, kad tam tikra valstybės pagalba Hellenic Shipyards nesuderinama su vidaus rinka ir nurodė išieškoti šią pagalbą su palūkanomis, skaičiuotinomis iki visiško pagalbos išieškojimo.
   2010 m. spalio 8 d. Komisija pareiškė ieškinį dėl SESV 108 straipsnio 2 dalies pažeidimo Teisingumo Teismui (byla C-485/10). 2012 m. birželio 28 d. Teisingumo Teismas nusprendė, kad per nustatytą terminą nesiėmusi visų būtinų priemonių Komisijos sprendimui įvykdyti ir per nustatytą terminą nepateikusi Komisijai šio sprendimo 19 punkte nurodytos informacijos Graikijos Respublika neįvykdė įsipareigojimų pagal šio sprendimo 2, 3, 5, 6, 8, 9 ir 11–19 straipsnius.
   Nepriėmusi 2012 m. birželio 28 d. Teisingumo Teismo sprendimo įgyvendinimo priemonių Graikijos Respublika pažeidė iš šio sprendimo ir iš Sutarties dėl Europos Sąjungos veikimo 260 straipsnio 1 dalies kylančius įsipareigojimus.